
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση ακινήτων στη Λάρισα για αρχαιολογι¬ 
κούς σκοπούς. 1 

Αναγκαστική απαλλοτρίωση ακινήτων στην Κοινότητα Διμηνιού 

Νομού Μαγνησίας, για αρχαιολογικούς σκοπούς. 2 

Βεβαίωση της αυτοδίκαιης ανάκλησης της απαλλοτρίωσης που κη¬ 
ρύχθηκε με την Δ. 5482/3014/18.11.1982 κοινή υπουργική 
απόφαση (ΦΕΚ 22/31.1.83 τ.Δ') για τη λήψη αδρανών υλικών 
κατασκευής της παραλιακής οδού Ηγουμενίτσας - Πρέβεζας. 3 
Αναγκαστική απαλλοτρίωση ακινήτων για τη λήψη υλικών προς 
κατασκευή της παραλιακής οδού Ηγουμενίτσας - Πρέβεζας. . 4 
Αναγκαστική απαλλοτρίωση ακινήτων στην περιοχή του νομού Χα¬ 
νιών για τις ανάγκες της Βιομηχανικής Περιοχής Χανιών. . . 5 
Αναγκαστική απαλλοτρίωση ακινήτου στη Σύμη Δωδεκανήσου για 

αρχαιολογικούς σκοπούς. 6 

Κήρυξη αναδασωτέας έκτασης 1,35 στρεμμάτων στη θέση «ΠΑ¬ 
ΤΩΜΑ» Ιδιωτικού Δημοτικού Δάσους Σκοτίνας. 7 

Κήρυξη ως αναδασωτέας της καείσης δασικής έκτασης 7 χιλιάδων 
στρεμμάτων στη θέση Γκουνταμάνία - Ρεντζούνια περιοχής Κοι¬ 
νότητας Ροδιάς του Δασαρχείου Λάρισας. 8 

Κήρυξη ως αναδασωτέας της ισοπεδωθείσης διακατεχόμενης δασι¬ 
κής έκτασης 3.103 τ.μ. στη θέση Χωράφια περιοχής Κοινότη¬ 
τας Καρίτσας του Δασαρχείου Λάρισας. 9 

Απαλλοτρίωση οικοπέδων του Δήμου Αργυρούπολης περίληψη της 
159/88 απόφαση του Δημ. Συμβουλίου.10 


ΑΝΑΚΟΙΝΩΣΕΙΣ 

Παρακατάθεση ποσού 7.265.360 δρχ. ως αποζημίωση απαλλ/ 
μένων ιδιοκτησιών έκτασης 25.045 μ 2 στα Κιούρκα Αττικής για 
τις εγκαταστάσεις επεξεργασίας λάσπης των Διυλιστηρίων 
Κιούρκων.11 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ειδικών όρων και περιορισμών δόμησης σε οικόπεδο επί 
των οδών Βασ. Σοφίας 17 και Κουμπάρη 1 στην Αθήνα όπου 
βρίσκεται το κτίριο του Μουσείου Μπενάκη, το οποίο έχει χαρα- 


κτηρισθεί διατηρητέο...12 

Χαρακτηρισμός ως διατηρητέου του κτιρίου που βρίσκεται επί της 
οδού Δράκου αριθ. 9 στην περιοχή «Κουκάκι» του Δήμου Αθη¬ 
ναίων και καθορισμός ειδικών όρων και περιορισμών δόμησης. .13 

ΑΝΑΚΟΙΝΩΣΕΙΣ 

Ανακοίνωση γενομένης παρακατάθεσης αποζημίωσης υπέρ του ει- 
καζομένου δικαιούχου Αναστασίου Μελίδη λόγω ρυμοτομίας 
ιδιοκτησίας του εκτάσεως 179,3 μ. στο Ο.Π. της πόλεως Σερ¬ 
ρών....14 


Ανακοίνωση γενομένης παρακατάθεσης αποζημίωσης ρυμοτομού- 
μενης ιδιοκτησίας Αικατερίνης Αγγειοπλάστου, 2) Ολυμπίας 
Αγγειοπλάστου Φωτιάδου και Γεωργίου Αγγειοπλάστη.15 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Π. 5464/567 (1) 

Αναγκαστική απαλλοτρίωση ακινήτων στη Λάρισα για αρχαιολογικούς 

σκοπούς. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν.Δ/τος 797/1971 «περί αναγκαστικών απαλ¬ 
λοτριώσεων» σε συνδυασμό με τις διατάξεις του Β.Δ/τος 139/1971 
«περί της αρμοδιότητας των Νομαρχών προς κήρυξιν αναγκαστικών τι- 
νων απαλλοτριώσεων». 

2. Τις διατάξεις του άρθρου 1 του Νόμου Β.Ρ.Ξ.Ζ./1893 «περί ανα¬ 
γκαστικής απαλλοτριώσεως ακινήτων προς συντήρησιν ή ανεύρεσιν αρ¬ 
χαιοτήτων». 

3. Το από 23.2.88 απόσπασμα πρακτικού από την αριθμ. 45 πράξη 
του Αρχαιολογικού Συμβουλίου της 29.12.1987, αποφασίζουμε: 

Κηρύσσουμε την αναγκαστική απαλλοτρίωση ακινήτου για λόγους 
Δημόσιας ωφέλειας και ειδικότερα για την προστασία, συντή¬ 
ρηση και ανάδειξη του αρχαίου θεάτρου Λάρισας, έκτασης συνολικού 
εμβαδού 1295,21 μ 2 που βρίσκεται στο Δήμο Λάρισας και εικονίζεται 
με κλίμακα 1:200 και με αριθμ. ιδιοκτησιών 4, 5, 6, 7, 8, 9, 14, 15, 
16 και 17 στο κτηματολογικό διάγραμμα - πίνακα των Τεχνικών Υπη¬ 
ρεσιών του Δήμου Λάρισας το οποίο έχει θεωρήσει ο Διευθυντής Αποτυ¬ 
πώσεων και Συντηρήσεως κτιρίων του Τ.Α.Π.Α. Μ. Γιαννουλάκης στις 
22.6.1984. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: 1) Αδελφοί Κατσίκα, 2) Παπαζήση Βιργινία, 3) Σαρατσής 
Κων/νος κ.λπ. 

Η απαλλοτρίωση κηρύσσεται υπέρ του Δημοσίου και με δαπάνη του 
Ταμείου Αρχαιολογικών Πόρων και Απαλλοτριώσεων. 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Αθήνα, 14 Σεπτεμβρίου 1988 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΠΟΛΙΤΙΣΜΟΥ 

ΔΗΜ. ΤΣΟΒΟΛΑΣ ΜΕΛ. ΜΕΡΚΟΥΡΗ 

-♦- 

Αριθ. .Π. 5465/568 (2) 

Αναγκαστική απαλλοτρίωση ακινήτων στην Κοινότητα Διμηνιού Νο- 
.μού Μαγνησίας,· για αρχαιολογικούς σκοπούς. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1: Τις διατάξεις του Ν.Δ/τος 797/1971 «περί αναγκαστικών απαλ- 

λοτριώσεων» σε συνδυασμό με τις διατάξεις του Β.Δ/τος 139/1971 
«περί της αρμοδιότητας των Νομαρχών προς κήρυξιν αναγκαστικών τι- 
νων απαλλοτριώσεων». 

2. Τις διατάξεις του άρθρου 1 του Νόμου Β.Ρ.Ξ.Ζ./1893 «περί ανα¬ 
γκαστικής απαλλοτριώσεως ακινήτων προς συντήρησιν ή ανεϋρεσιν αρ¬ 
χαιοτήτων». 

3. Το από 11.9.1986 απόσπασμα πρακτικού από την αριθμ. 28 
πράξη του Αρχαιολογικού Συμβουλίου της 5.8.1986, αποφασί¬ 
ζουμε: 

Κηρύσσουμε την αναγκαστική απαλλοτρίωση ακινήτου για λόγους 
Δημόσιας ωφέλειας και ειδικότερα για την προστασία, συντήρηση και 
ανάδειξη του σημαντικού Μυκηναϊκού οικισμού, έκτασης συνολικού 'εμ- 
βαδού 7.665,85 μ 2 που βρίσκεται στην Κοινότητα Διμηνιού Νομού 
Μαγνησίας και εικονίζεται με κλίμακα 1:500 και με αριθμ. ιδιοκτησιών 
2, 3α, 5, 6α, 7 και 8α στο από Μάρτιο 1985 και με αριθμό σχεδίου 
422 κτηματολογικό διάγραμμα - πίνακα το οποίο έχει συντάξει η τοπο¬ 
γράφος μηχανικός Ε. Μακρή, και έχει θεωρήσει ο Διευθυντής Αποτυ¬ 
πώσεων και Συντηρήσεως κτιρίων του Τ.Α.Π.Α. Μ. Γιαννουλάκης στις 
17.5.1985. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: 1) 'Γσιάντος Νικόλαος, 2) Καραγιάννης Κων/νος, 3) Κουκου- 
βίνος Παναγιώτης κ.λπ. 

Η απαλλοτρίωση κηρύσσεται υπέρ του Δημοσίου και με δαπάνη του 
Ταμείου Αρχαιολογικών Πόρων και Απαλλοτριώσεων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Σεπτεμβρίου 1988 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΠΟΛΙΤΙΣΜΟΥ 

ΔΗΜ, ΤΣΟΒΟΛΑΣ ΜΕΛ. ΜΕΡΚΟΥΡΗ 

-♦- 

Αριθ. Π. 5519/14-54/Ν. 16744 (3) 

Βεβαίωση της αυτοδίκαιης ανάκλησης της απαλλοτρίωσης που κηρύ¬ 
χθηκε με την Δ. 5482/3014/18.11.1982 κοινή υπουργική από¬ 
φαση (ΦΕΚ 22/31.1.83 τ.Δ') για τη λήψη αδρανών υλικών κατα¬ 
σκευής της παραλιακής οδού Ηγουμενίτσας - Πρέβεζας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ, ΚΑΙ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των παρ. 2 και 4 του άρθρου 11 του Ν.Δ. 797/ 
1971 «περί αναγκοιστικών απαλλοτριώσεων». 

2. Την Δ. 5482/3014/18.11.82 (ΦΕΚ 22/31.1.1983 τ. Δ') 
κοινή υπουργική απόφαση, με την οποία κηρύχθηκε αναγκαστική 
απαλλοτρίωση για τη λήψη αδρανών υλικών κατασκευής της παραλια¬ 
κής οδού Ηγουμενίτσας - Πρέβεζας. 

3. Το γεγονός ότι η απαλλοτρίωση έχει ανακληθεί αυτοδίκαια γιατί 
δεν καθορίστηκε η αποζημίωση μέσα στην προθεσμία που ορίζει ο νό¬ 
μος, βεβαιώνουμε: 

Ότι η απαλλοτρίωση που κηρύχθηκε με την Δ. 5482/3014/ 
18.Π.1982 (ΦΕΚ 22/31.1.83 τ. Δ') κοινή υπουργική απόφαση, για 
τη λήψη αδρανών υλικών κατασκευής της παραλιακής οδού Ηγουμενί¬ 
τσας - Πρέβεζας, ανακλήθηκε αυτοδίκαια για ολόκληρη την έκταση εμ- 
βαδού 34.617 μ 2 που βρίσκεται στην περιοχή της Κοινότητας Λούτσας 
Νομού Πρεβέζης και φαίνεται με κλίμακα 1:1000 στο κτηματολογικό 
διάγραμμα - πίνακα του τοπογράφου Μηχανικού της ΑΤΕ «ΔΟΜΙΚΗ» 

I. Τσικώνια, το οποίο έχει θεωρηθεί από τον Προϊστάμενο της 2ης 
ΔΕΚΕ Ανδρέα Τζίμα στις 13.6.1980, γιατί δεν καθορίστηκε η αποζη¬ 
μίωση μέσα στην προθεσμία που ορίζει ο νόμος. 

Η πράξη αυτή να δημοσιευθεί στην Εφημερίδα της Κυβερνήσεως. 

Αθήνα, 14 Σεπτεμβρίου 1988 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

ΔΗΜ. ΤΣΟΒΟΛΑΣ ΕΥΑΓ. ΚΟΥΛΟΥΜΠΗΣ 


Αριθ. Π, 5520/1456 (4) 

Αναγκαστική απαλλοτρίωση ακινήτων για τη λήψη υλικών προς κατα¬ 
σκευή της παραλιακής οδού Ηγουμενίτσας - Πρέβεζας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν.Δ/τος 797/1971 «περί αναγκαστικών απαλ¬ 
λοτριώσεων» σε συνδυασμό με τις διατάξεις του Β.Δ/τος 139/1971 
«περί της αρμοδιότητος των Νομαρχών προς κήρυξιν αναγκαστικών τι- 
νων απαλλοτριώσεων». 

2. Τις διατάξεις του άρθρου 23 του'από 25 Νοεμβρίου 1929 Διατάγ¬ 
ματος «περί κωδικοποιήσεως των περί κατασκευής και συντηρήσεως 
οδών κειμένων διατάξεων», αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για τη λήψη αδρανών υλικών προς κατασκευή 
της παραλιακής οδού Ηγουμενίτσας - Πρέβεζας, έκτασης συνολικού εμ- 
βαδού 34.617 μ 2 που βρίσκεται στην περιοχή Λατομείου Κοινότητας 
Λούτσας νομού Πρέβεζας και εικονίζεται με κλίμακα 1:1000 στο από 
6.6.1980 κτηματολογικό διάγραμμα και στον αντίστοιχο από 
6.6.1980 κτηματολογικό πίνακα του Κ. Ευθυμιάδη, πολιτικού Μηχα¬ 
νικού, τα οποία έχει θεωρήσει στις 6.6.1980 ο Προϊστάμενος της 2ης 
ΔΕΚΕ Αχ. Τζίμας, πολιτικός μηχανικός. 

Στην έκταση που απαλλοτριώνεται προβάλλει δικαιώματα κυριότη- 
τος η Κοινότητα Λούτσας. 

Η απαλλοτρίωση κηρύσσεται υπέρ του Δημοσίου και με δαπάνη του, 
που θα αντιμετωπιστεί από τις πιστώσεις για έργα δημοσίων επενδύ¬ 
σεων αρμοδιότητας Υπουργείου Περιβάλλοντος, Χωροταξίας και Δη¬ 
μοσίων Έργων (ΣΑΕ 071/1988 αριθμ. έργου 8271000). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Σεπτεμβρίου 1988 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

ΔΗΜ. ΤΣΟΒΟΛΑΣ ΕΥΑΓ. ΚΟΥΛΟΥΜΠΗΣ 

-♦- 

Αριθ. Β. 1002/1463 (5) 

Αναγκαστική απαλλοτρίωση ακινήτων στην περιοχή του νομού Χανιών 
για τις ανάγκες της Βιομηχανικής Περιοχής Χανιών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ, 
ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του Ν.Δ/τος 797/1971 «περί αναγκαστικών απαλ¬ 
λοτριώσεων» σε συνδυασμό με. τις διατάξεις του Β.Δ/τος 139/1971 
«περί της αρμοδιότητος των Νομαρχών προς κήρυξιν αναγκαστικών τι- 
νων απαλλοτριώσεων». 

2. Τις διατάξεις του άρθρου 2 του Ν. 4458/1965 «περί βιομηχανι¬ 
κών περιοχών» όπως τροποποιήθηκαν με τις διατάξεις του Ν. 742/77 
«περί τροποποιήσεως του νόμου 4458/1965 περί βιομηχανικών περιο¬ 
χών και ρυθμίσεως συναφών θεμάτων». 

3. Τις διατάξεις του Ν.Δ. 1369/1973 «περί μετατροπής της Ελλη¬ 
νικής Τραπέζης Βιομηχανικής Αναπτύξεως εις Ανώνυμον Τραπεζικήν 
Εταιρείαν». 

4. Την κοινή απόφαση των Υπουργών Βιομηχανίας, Ενέργειας και 
Τεχνολογίας και Περιβάλλοντος, Χωροταξίας και Δημοσίων Έργων με 
αριθμό 2872/12.6.87 (ΦΕΚ 387Β/27.7.87) με την οποία καθορί¬ 
στηκαν τα όρια της ΒΙ.ΠΕ. Χανιών στην κτηματική περιφέρεια των 
Κοινοτήτων Βάμου και Κάινας του νομού Χανιών. 

5. Την αρ. 16898/4116/7.9.88 πρόταση του Αν. Υπουργού Βιο¬ 
μηχανίας, Ενέργειας και Τεχνολογίας. 

6. Την αρ. Υ. 1321/25.9.87 (ΦΕΚ 531/30.9.87) απόφαση του 
Πρωθυπουργού για ανάθεση αρμοδιοτήτων στον Αν. Υπουργό Βιομη¬ 
χανίας, Ενέργειας και Τεχνολογίας Κων/νο Παπαναγιώτου, αποφασί¬ 
ζουμε: 

Κηρύσσουμε αναγκαστική απαλλοτρίωση, για λόγους δημόσιας 
ωφέλειας και ειδικότερα για την ίδρυση και οργάνωση της Βιομηχανι¬ 
κής Περιοχής Χανιών, έκτασης συνολικού εμβαδού 1350 στρεμμάτων 
περίπου που βρίσκεται στην κτηματική περιφέρεια των Κοινοτήτων Βά¬ 
μου και Κάινας του νομού Χανιών και εικονίζεται στο με κλίμακα 
1:50000, αρ. σχεδ. 330 από 18.7.88 διάγραμμα οριζοντιογραφϊας 

που έχει συντάξει η αρμόδια Δ/νση της ΕΤΒΑ Α.Ε. κοίι έχει θεωρήσει 
την 7.9.88 η Διευθύντρια του Υπουργείου Βιομηχανίας, Ενέργειας και 
Τεχνολογίας Β. Καραβελάκη. 

Η απαλλοτρίωση κηρύσσεται σύμφωνα με τις διατάξεις της παρ. 2 
του άρθρου 2 του ΝΔ 797/71, λόγω της σημασίας που έχει το έργο για 
την οικονομική ανάπτυξη της Χώρας, χωρίς να τηρηθούν οι λοιποί όροι 
και προϋποθέσεις. 

Ορίζουμε προθεσμία σύνταξης του κτηματολογικού διαγράμματος 
και του κτηματολογικού πίνακα έξι (6) μηνών από τη δημοσίευση της 
απόφασης αυτής στην Εφημερίδα της Κυβερνήσεως. 

Η απαλλοτρίωση κηρύσσεται υπέρ και με δαπάνη της Ελληνικής 
Τράπεζας βιομηχανικής Αναπτύξεως (ΕΤΒΑ Α.Ε.). 

Η απόφαση αυτή να δημοαιευθεί στην Εφημερίδα της Κυβερνήσεως. 

Αθήνα, 14 Σεπτεμβρίου 1988 


ΟΙΚΟΝΟΜΙΚΟΝ 

ΔΗΜ. ΤΣΟΒΟΛΑΣ 


ΟΙ ΥΠΟΥΡΓΟΙ 

ΑΝΑΠΛ. ΒΙΟΜΗΧΑΝΙΑΣ. ΕΝΕΡΓΕΙΑΣ 8. ΤΕΧΝΟΛΟΓΙΑΣ 

ΚΩΝ. ΠΑΠΑΝΑΓΙΩΤΟΥ 


Αριθ. Π. 5514/1455 


( 6 ) 


Αναγκαστική απαλλοτρίωση ακινήτου στη Σύμη Δωδεκανήσου για αρ¬ 
χαιολογικούς σκοπούς. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 


Έχοντας υπόψη: 

1. Τις διατάξεις του Ν.Δ/τος 797/1971 «περί αναγκαστικών απαλ¬ 
λοτριώσεων» σε συνδυασμό με τις διατάξεις του Β.Δ/τος 139/1971 
«περί της αρμοδιότητας των Νομαρχών προς κήρυξιν αναγκαστικών τι- 
νων απαλλοτριώσεων». 

2. Τις διατάξεις του άρθρου 1 του Νόμου Β.Ρ.Ξ.Ζ./1893 «περί ανα¬ 
γκαστικής απαλλοτριώσεως ακινήτων προς συντήρησιν ή ανεύρεσιν αρ¬ 
χαιοτήτων». 

3. Το από 16.2.1981 απόσπασμα πρακτικού από την αριθμ. 43/ 
17.11.80 πράξη του Αρχαιολογικού Συμβουλίου, αποφασίζουμε: 

Κηρύσσουμε την αναγκαστική απαλλοτρίωση ακινήτου για λόγους 
Δημόσιας ωφέλειας και ειδικότερα γιατί το πάνω σ’ αυτό κτίσμα έχει 
χαρακτηρισθεί ως ιστορικό διατηρητέο μνημείο και εμφανίζει ιδιαίτερο 
ενδιαφέρον για το εσωτερικό ξυλόγλυπτο διάκοσμο, έκτασης συνολικού 
εμβαδού 73,88 μ 2 που βρίσκεται στη Σύμη Δωδεκανήσου και φαίνεται 
με κλίμακα 1:100 και με τα στοιχεία Α-Β-Γ - Δ- Ε- Ζ- Α στο από 
12.10.82 αριθμ. 1550 κτηματολογικό διάγραμμα - πίνακα που έχει 
συντάξει ο Μ. Ξεκαλάκης και έχει θεωρήσει στις 21.10.82 ο Διευθυ¬ 
ντής Αποτυπώσεων και Συντηρήσεως κτιρίων του Τ.Α.Π.Α. Μ. Γιαν- 
νουλάκης. 

Στην έκταση που απαλλοτριώνεται προβάλλει δικαιώματα κυριότη¬ 
τας η Γεωργία Καραγιάννη. 


Η απαλλοτρίωση κηρύσσεται υπέρ του Δημοσίου και με δαπάνη του 
Ταμείου Αρχαιολογικών Πόρων και Απαλλοτριώσεων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Σεπτεμβρίου 1988 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΠΟΛΙΤΙΣΜΟΥ 

ΔΗΜ. ΤΣΟΒΟΛΑΣ . ΜΕΛ. ΜΕΡΚΟΥΡΗ 

-Φ—- 


Αριθ. 1672 (7) 

Κήρυξη αναδασωτέας έκτασης 1,35 στρεμμάτων στη θέση «ΠΑ¬ 
ΤΩΜΑ» Ιδιωτικού Δημοτικού Δάσους Σκοτίνας. 

Ο ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

1. Τις διατάξεις του άρθρου 117 παρ. 3 του Συντάγματος της Χώ¬ 
ρας. 

2. Τις διατάξεις για διοικητική αποκέντρωση 3200/55. 

3. Τις διατάξεις του Ν. 998/79 «Περί προστασίας των δασών κ.λπ» 
και ειδικότερα: 

α) Του άρθρου 41 παρ. 1, β) του άρθρου 38 παρ. 1. 

4. Τις διατάξεις Υπουργείου Γεωργίας: α) 160417/1180/8.7.80, 
β) 182447/3049/24.9.80, γ) 141823/24.2.83. 

5. Την αριθμ. 1910/16.9.1988 αναφορά - πρόταση του Δασαρ¬ 
χείου Νάουσας περί κηρύξεως αναδασωτέας της αναφερομένης στο 
θέμα εκτάσεως, αποφασίζουμε: 

Κηρύσσουμε αναδασωτέα με σκοπό τη διατήρηση του δάσους και τον 
αποκλεισμό της χρήσεώς του για άλλο σκοπό, την έκταση των 1,35 
στρεμμάτων στη θέση «ΠΑΤΩΜΑ» του Ιδιωτικού Δάσους Σκοτίνας πε¬ 
ριοχής Δήμου Νάουσας Ν. Ημαθίας που καταστράφηκε από πυρκαγιά 
στις 14.7.1988 σε δάσος Μ. Πεύκης. 

Προσδιορίζεται από τα στοιχεία Α-Β-Γ - Δ- Ε- Ζ- Α και έχει όρια: 

Ανατολικά: Με δάσος Δήμου Νάουσας. 

Δυτικά: Με δάσος Δήμου Νάουσας. 

Βόρεια: Με δάσος Δήμου .Νάουσας. 

Νότια: Με δάσος Δήμου Νάουσας. 

Όπως φαίνεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής. 

Η αποκατάσταση της βλαστήσεως θα γίνει με φυσική αναγένηση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Βέροια, 22 Σεπτεμβρίου 1988 

Ο Νομάρχης 
ΤΑΣΟΣ ΜΠΕΡΕΤΑΣ 

Αριθ. 2427 (8) 

Κήρυξη ως αναδασωτέας της καείσης δημόσιας δασικής έκτασης 7 χι¬ 
λιάδων στρεμμάτων στη θέση Γκουνταμάνια - Ρεντζούνια περιοχής 
' Κοινότητας Ροδιάς του Δασαρχείου Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις τής παρ. 3 του άρθρου 117 του Συντάγματος του 
1975. 

3. Τις διατάξεις του Ν. 998/79 «περί προστασίας των δασών κ.λπ.» 
και ειδικότερα: 

α) Του άρθρου 41 παράγρ. 1. 

β) Του άρθρου 38 παράγρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την αριθ. 4808/23.8.88 πρόταση του Δασαρχείου Λάρισας περί 
κηρύξεως ως αναδασωτέας της αναφεραμένης στο θέμα εκτάσεως που 
κάηκε στις 25.7.1988, αποφασίζουμε: 

Κηρύσσουμε ως αναδασωτέα, τη δημόσιά δασική έκταση 7 χιλιάδων 


στρεμμάτων στη δασική έκταση «ΓΚΟΥΝΤΑΜΑΝΙΑ - ΡΕΝ'ΓΖΟΥ- 
ΝΙΑ» περιοχής Κοινότητας Ροδιάς που κάεικε στις 25.7.1988. Η κή¬ 
ρυξή της σαν αναδασωτέας έχει σκοπό τη διατήρηση του χαρακτήρα της 
έκτασης, ώστε να αποκλεισθεί η διάθεση αυτής για άλλο προορισμό. 

Προσδιορίζεται από τα στοιχεία στο συνημμένο τοπογραφικό διά¬ 
γραμμα και έχει όρια: 

Ανατολικά: Με δημόσια δασική έκταση. 

Δυτικά: Με δημόσια δασική έκταση και δασικό δρόμο Ροδιάς - Γκου¬ 
νταμάνια. 

Βόρεια: Με δημόσια δασική έκταση. 

Νότια: Με δημόσια δασική έκταση. 

Όπως φαίνεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής. . 

Η βλάστηση θ’ αποκατασταθεί με φυσική αναγέννηση. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Λάρισα, 19 Σεπτεμβρίου 1988 

Ο Νομάρχης 
ΔΗΜ. ΚΟΥΚΟΥΛΑΚΗΣ 


ΑηΟΤ-Π Α ΖΜΑ χαρύμ 

ϊ"κτ ασ-ηβ ΎΌ'λ του" Κάηκε λπο 

2.5 ^ιέχρι 27-7-ΐΑΰζ> σ-χην ττεριοχή Χοίν, 

Γν. Ι\αγ ι ^ ο* £ , 

ΚΛι Μ ΑΜ 1·50·θΟΟ. 

Αριθ. 2424 - (9) 

Κήρυξη ως αναδασωτέας της ισοπεδωθείσης διακατεχόμενης δασικής 

έκτασης 3.103 τ.μ. στη θέση Χωράφια περιοχής Κοινότητας Καρί- 

τσας του Δασαρχείου Λάρισας.' 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις της παρ. 3 του άρθρου 117 του Συντάγματος του 
1975. 

3. Τις διατάξεις του Ν. 998/79 «περί προστασίας των δασών κ.λπ.» 
και ειδικότερα: 

α) Του άρθρου 41 παράγρ. 1. 

β) Του άρθρου 38 παράγρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την αριθ. 573/19.8.1988 πρόταση του Δασαρχείου Λάρισας 
περί κηρϋξεως ως αναδασωτέας της αναφερομένης στο θέμα εκτάσεως 
που παράνομα ισοπεδώθηκε από τον Απόστολο Ιωάν. Αλβανό κάτοικο 
Καρίτσας το Φθινόπωρο του έτους 1987, αποφασίζουμε: 

Κηρύσσουμε ως αναδασωτέα, τη δημόσια δασική έκταση 3,103/ 


1000 στρεμ. στη θέση Χωράφια της Κοινότητας Καρίτσας που ισοπε¬ 
δώθηκε παράνομα το Φθινόπωρο του 1987. 

Η κήρυξή της σαν αναδασωτέας έχει σκοπό τη διατήρηση του χαρα¬ 
κτήρα της έκτασης, ώστε να αποκλεισθεί η διάθεση αυτής για άλλο προ¬ 
ορισμό. 

Προσδιορίζεται από τα στοιχεία 1 έως 15 και έχει όρια: 

Ανατολικά: Με διακατεχόμενη δασική έκταση και αγροτικό δρόμο. 

Δυτικά: Με κτήμα Τριαντάφυλλου Βαβδινού. 

Βόρεια: Με διακατεχόμενη δασική έκταση. 

Νότια: Με αγροτικό δρόμο. 

Όπως φαίνεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής. 

Η βλάστηση στην ισοπεδωθείσα δασική έκταση θ’ αποκατασταθεί με 
φυσική αναγέννηση. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Λάρισα, 19 Σεπτεμβρίου 1988 

Ο Νομάρχης 
ΔΗΜ. ΚΟΤΚΟΤΛΑΚΗΣ 


'£ο7α.ί^ 3 ίθ3 Ύ Ο ττου βρ', 

,τζγ 9έ(η " 3 ουρ άρι , ότζον 

κΑΜλ Κτ/ 6ε^«Λ·' Άϊ'ίί/ί-Γ 0·Πα> 70 ν /.· 

I. Ηι/άβγ 4/ο/ια.π.} β, βνηύυερ 

3. ββαύβο \:συ$ο -Λ βο^ιβί.1 ου 

$ ΤΓοιτταβαιβα'ρσ υ Κατσ',υιυ* ΑάριβΑΟ 


Κ/1ΙΜΑΕΑ-· 1 : 500 

Αριθ. 8906 (10) 

Απαλλοτρίωση οικοπέδων του Δήμου Αργυρούπολης περίληψη της 
159/88 απόφαση του Δημ. Συμβουλίου. 

Ο ΝΟΜΑΡΧΗΣ ΑΤΤΙΚΗΣ 

Με την υπ’ αρ. 426262/477 απόφαση του Νομάρχη Πειραιά Ε. 
Κοντομάρη που δημοσιεύθηκε στο ΦΕΚ 316/Δ/88 τροποποιήθηκε το 
εγκεκριμένο ρυμοτομικό σχέδιο πόλης του Δήμου Αργυρούπολης ως 
προς ορισμένα οικόπεδα του Ο.Τ. 275 και χαρακτηρίζει αυτά χώρο για 
την ανέγερση παιδικού σταθμού. 

Το Δημ. Συμβούλιο αφού είδε τις διατάξεις των άρθρων 243 και 244 
του Π.Δ/τος 76/1985 σε συνδυασμό με τις όμοιες του Π.Δ/τος 797/ 
1971 περί αναγκαστικών απαλλοτριώσεων, κηρύσσει την αναγκαστική 
απαλλοτρίωση των οικοπέδων 26 και 27 Ο.Τ. 275 επί της οδού Ρού¬ 
μελης επιφάνειας 774 μ 2 (400 μ 2 και 374 μ 2 αντίστοιχα) με την 
159/88 απόφασή του. 

Η απαλλοτρίωση θα γίνει υπέρ και δαπάνες του Δήμου η δε αποζημί¬ 
ωση θα καταβληθεί σύμφωνα με τις κείμενες διατάξεις, σ’ εκείνους που 
θα αναγνωρισθούν ως δικαιούχοι. 

Αργυρούπολη, 26 Σεπτεμβρίου 1988 
Ο Δήμαρχος 

ΔΗΜΗΤΡΗΣ Κ. ΕΤΣΤΑΘΙΑΔΗΣ 

- 4 - 

ΑΝΑΚΟΙΝΩΣΕΙΣ 

Αριθ. 150582 (11) 

Παρακατάθεση ποσού 7.265.360 δρχ. ως αποζημίωση απαλλ/μένων 
ιδιοκτησιών έκτασης 25.045 μ 2 στα Κιούρκα Αττικής για τις εγκα¬ 
ταστάσεις επεξεργασίας λάσπης των Διυλιστηρίων Κιούρκων. 

Ο Δ/ΝΤΗΣ ΜΕΛΕΤΩΝ ΤΗΣ 

ΕΤΑΙΡΕΙΑΣ ΥΔΡΕΥΣΗΣ & ΑΠΟΧΕΤΕΥΣΗΣ ΠΡΩΤΕΥΟΥΣΑΣ 
Έχοντας υπόψη: 

1) Τις διατάξεις του Ν.Δ. 797/71 «περί αναγκαστικών απαλλ/σεων 
(ΦΕΚ 1/Δ/71). 

2) Τις διατάξεις του άρθρου 28 του Ν. 1068/80 περί συστάσεως 
ενιαίου φορέα Ύδρευσης και Αποχέτευσης Πρωτεύουσας (ΦΕΚ 190/· 
Δ/80). 

3) Την 5783/19.7.88 απόφαση του Δ.Σ. της Ε.ΥΔ.Α.Π. με την 
οποία εγκρίθηκε η παρακατάθεση ποσού 7.265.360 δρχ. 

4) Τον πίνακα παρακατάθεσης αποζημίωσης που συντάχθηκε σύμ¬ 
φωνα με την 821/87 απόφαση του Μονομ. Πρωτ. Αθηνών και του ΑΕ 
27 Κτηματολογικό Διάγραμμα και πίνακα της Ε.ΥΔ.Α.Π., ανακοινώ¬ 
νουμε: 

Στα πρόσωπα που έχουν ή αξιώνουν εμπράγματα δικαιώματα στα 
παραπάνω ακίνητα ότι το ποσό της αποζημίωσης έχει παρακατατεθεί 
στο Ταμείο Παρακαταθηκών και Δανείων (Κεντρικό Κατάστημα) και 
εκδόθηκε το 936732/16.9.88 γραμμάτιο για το ποσό των 
7.265.360 (επτά εκατομμύρια διακόσιες εξήντα πέντε χιλ: τριακόσιες 
εξήντα) δρχ. 

Αθήνα, 23 Σεπτεμβρίου 1988 

Ο Διευθυντής Μελετών 
ΠΑΝ. ΚΑΣΤΡΑΝΤΑΣ 

-♦- 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 64379/3744 (12) 

Καθορισμός ειδικών όρων και περιορισμών δόμησης σε οικόπεδο επί 
των οδών Βασ. Σοφίας 17 και Κουμπάρη 1 στην Αθήνα όπου βρί¬ 
σκεται το κτίριο του Μουσείου Μπενάκη, το οποίο έχει χαρακτηρι- 
σθεί διατηρητέο. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 3 και 4 (παρ. 2) όπως 
τροποποιήθηκε με το ν. 1772/1988 «Τροποποίηση διατάξεων του ν. 
15 77/1985 «Γενικός Οικοδομικός Κανονισμός και άλλες σχετικές δια¬ 
τάξεις» (ΦΕΚ 91/Α/88). 


2. Την υπ’ αριθ. οικ. 75724/1151/30.12.83 κοινή απόφαση των 
Υπουργών Προεδρίας της Κυβερνήσεως και Χωροταξίας, Οικισμού και 
Περιβάλλοντος (ΦΕΚ 767/Β/83) και ειδικότερα το άρθρο 5, όπως 
τροποποιήθηκε με την υπ’ αριθ. 28112/356/17.4.1985 όμοια από¬ 
φαση (ΦΕΚ 205/Β/85). 

3. Την υπ’ αριθ. 31252/1530/20.5.87 κοινή απόφαση των 
Υπουργών Προεδρίας της Κυβερνήσεως, Εσωτερικών και Περιβάλλο¬ 
ντος, Χωροταξίας και Δημοσίων Έργων (ΦΕΚ 482/Δ/1987), όπως 
τροποποιήθηκε με την υπ’ αριθ. 26976/1297/30.3.1988 απόφαση 
«Τροποποίηση και συμπλήρωση της 31252/1530/20.5.1987 από¬ 
φασης των Υπουργών Προεδρίας της Κυβερνήσεως, Εσωτερικών και 
Περιβάλλοντος, Χωροταξίας και Δημοσίων Έργων «Σύσταση, σύνθεση 
και λειτουργία επιτροπών Πολεοδομικού και Αρχιτεκτονικού Ελέγχου 
(ΕΠΑΕ)» (ΦΕΚ 288/Δ). 

4. Την υπ’ αριθ. Υ.1291/1987 απόφαση του Πρωθυπουργού «Σύ¬ 
σταση θέσης αναπληρωτή Υπουργού στα Υπουργεία Εξωτερικών, Εθνι¬ 
κής Άμυνας, Περιβάλλοντος, Χωροταξίας και Δημοσίων Έργων κλπ.» 
(ΦΕΚ 526/Β/87). 

5. Την υπ’ αριθ. Υ. 1436/15.10.87 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού Περιβάλλο¬ 
ντος, Χωροταξίας και Δημοσίων Έργων Μανόλη Παπαστεφανάκι» 
(ΦΕΚ 549/Β/87). 

6. Την υπ’ αριθ. Γ4δ/15883/1903/8.2.88 κοινή απόφαση του 
Υπουργού Προεδρίας της Κυβερνήσεως και του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων (ΦΕΚ 142/Β/ 
88 ). 

7. Την από 10.8.1988 αιτιολογική έκθεση της Δ/νσης Πολεοδομι- 
κού Σχεδιασμού, Τμήμα Παραδοσιακών Οικισμών. 

8. Την υπ’ αριθ. 243/συν.26/10.8.88 γνωμοδότηση του Κεντρικού 
Συμβουλίου Χωροταξίας Οικισμού και Περιβάλλοντος. 

9. Την από 11.8.88 απάντηση του Μουσείου Μπενάκη. 

10. Το υπ’ αριθ. 205/Δ/26.8.88 Υπ. Σημείωμα της Δ/νσεως Πο- 
λεοδομικού Σχεδιασμού Τμήμα Παραδοσιακών Οικισμών, αποφασί¬ 
ζουμε: 

1. Στο οικόπεδο επί των οδών Βασ. Σοφίας και Κουμπάρη 1 στην 
Αθήνα στο οποίο βρίσκεται το κτίριο του Μουσείου Μπενάκη το οποίο 
έχει χαρακτηρισθεί ώς διατηρητέο με το από 17.10.84 Προεδρικό Διά¬ 
ταγμα (ΦΕΚ 28/Δ/14.2.1985), καθορίζονται οι παρακάτω ειδικοί 
όροι και περιορισμοί δόμησης: 

α) Επιτρέπεται η προσθήκη κατ’ επέκταση του διατηρητέου κτιρίου 
με πλάγια ελάχιστη απόσταση τουλάχιστον 3,25 μ. από το δυτικό όριο 
όπως αυτή φαίνεται σημειωμένη με διαγράμμιση στο σχετικό πρωτό¬ 
τυπο τοπογραφικό διάγραμμα σε κλίμακα 1:500, που θεωρήθηκε από 
τον Προϊστάμενο της Διεύθυνσης Τοπογραφικών Εφαρμογών με την υπ’ 
αριθ. 64379/1988 πράξη. Ακριβές αντίγραφο του διαγράμματος αυ¬ 
τού θα είναι αναρτημένο για 20 ημέρες τουλάχιστον στο Τμήμα Αρχείου 
Σχεδίων της Διεύθυνσης Τοπογραφικών Εφαρμογών του Υπουργείου 
Περιβάλλοντος, Χωροταξίας και Δημοσίων Έργων, οδός Πουλίου και 
Αμαλιάδος 17, για να λάβουν γνώση οι ενδιαφερόμενοι. 

β) Η παραπάνω προσθήκη περιλαμβάνει την δημιουργία (4) τεσσά¬ 
ρων υπογείων χώρων, ισογείου, (4) τεσσάρων υπέρ το ισόγειον ορόφων 
και δώματος επιφάνειας μέχρι 70,00 τ.μ. 

γ) Το ανώτατο επιτρεπόμενο ύψος της προσθήκης ορίζεται σε 25.00 
μ. Το παραπάνω ύψος προσαυξάνεται κατά 2,15 μ. για την κατασκευή 
του δώματος. 

δ) Το ύψος ενός εκάστου των υπογείων χώρων δύναται να υπερβαίνει 
τα 3 μ. (τρία μέτρα). 

2. Η αρχιτεκτονική μελέτη θα θεωρηθεί από το Τμήμα Παραδοσια¬ 
κών Οικισμών της Δ/νσης Πολεοδομικού Σχεδιασμού του Υπουργείου 
Περιβάλλοντος, Χωροταξίας και Δημοσιών Έργων. 

3. Η ισχύς της παρούσας απόφασης αρχίζει από την δημοσίευσή της 
στην Εφημερίδα της Κυβερνήσεως. 

Αθήνα, 20 Σεπτεμβρίου 1988 

Ο ΑΝΑΠΛΗΡΩΤΗ!ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 


7194-7198 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 64378/3743 (13) 

Χαρακτηρισμός ως διατηρητέων του κτιρίου που βρίσκεται επί της οδού 

Δράκου αριθ. 9 στην περιοχή «Κουκάκι» του Δήμου Αθηναίων και 

καθορισμός ειδικών όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α/85) και ειδικότερα τα άρθρα 3 και 4 (παρ. 2), 
όπως τροποποιήθηκε με τις διατάξεις του ν. 1772/1988 «Τροποποί¬ 
ηση διατάξεων του ν. 1577/1985 «Γενικός Οικοδομικός Κανονισμός» 
και άλλες σχετικές διατάξεις» (ΦΕΚ 91/Α/88). 

2. Την υπ’ αριθ. Τ. 1291/1987 απόφαση του Πρωθυπουργού «Σύ¬ 
σταση θέσης αναπληρωτή Υπουργού στα Υπουργεία Εξωτερικών, Εθνι¬ 
κής Άμυνας, Περιβάλλοντος, Χωροταξίας και Δημοσίων Έργων κλπ.» 
(ΦΕΚ 526/Β/87). 

3. Την υπ’ αριθ. Υ. 1436/87 απόφαση του Πρωθυπουργού «Καθο¬ 

ρισμός αρμοδιοτήτων του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων Μανόλη Παπαστεφανάκι» (ΦΕΚ 549/ 
β). ' 

4. Τις διατάξεις της υϊΐ’ αριθ. 15883/1903/8.2.88 κοινής απόφα¬ 
σης του Υπουργού Προεδρίας της Κυβερνήσεως και του Αναπληρωτή 
Υπουργού Περιβάλλοντος, Χωροταξίας και Δημοσίων Έργων (ΦΕΚ 
142/Β/88). 

5. Την από 26.7.1988 αιτιολογική έκθεση της Διεύθυνσης Πολεο- 
δομικού Σχεδιασμού, Τμήμα Παραδοσιακών Οικισμών. 

6. Την από 2.8.1988 σύμφωνη γνώμη της Εταιρείας «ΔΙΑΥΛΟΣ 
ΕΠΕ», αποφασίζουμε: 

1) Χαρακτηρίζεται ως διατηρητέο το κτίριο που βρίσκεται επί της 
οδού Δράκου αριθ. 9 στην περιοχή Κουκάκι του δήμου Αθηναίων, φερό- 
μενο ως ιδιοκτησία της Εταιρείας «ΔΙΑΥΛΟΣ ΕΠΕ», όπως φαίνεται 
διαγραμμισμένο στο σχετικό πρωτότυπο διάγραμμα σε κλίμακα 
1:1000, που θεωρήθηκε από το Προϊστάμενο της Δ/νσης Τοπογραφι¬ 
κών Εφαρμογών με την υπ’ αριθ. 64378/1988 πράξη του. 

2) Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων του. 

3) Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση και επεμ¬ 
βάσεις για λόγους λειτουργικούς καθώς και η κατεδάφισης τμημάτων 
τοίχων του ημιυπόγειου, ισογείου και Α’ ορόφου για λόγους λειτουργίας 
και χρήσης, εφόσον δεν αλλοιώνεται ο αρχιτεκτονικός χαρακτήρας του 
διατηρητέου κτιρίου. 

4) Επιτρέπεται επίσης, χωρίς υπέρβαση του ισχύοντος στην περιοχή 
συντελεστή δόμησης 

α) η προσθήκη κατ’ επέκταση ημιυπόγειου, ισογείου και Α' ορόφου 
κατά το τμήμα που περικλείεται με τα στοιχεία ΔΓΚΙΘηΜεζΠΔ 
και 

β) η προσθήκη καθ’ ύψος τμήματος Β' ορόφου, που περικλείεται με 
τα στοιχεία Δ' Γ' ν μ κ’ ι’ η' ο Δ’, όπως φαίνονται σημειωμένες στο σχε¬ 
τικό πρωτότυπο διάγραμμα σε κλίμακα 1:100 που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών με την υπ’ 
αριθ. 64378/1988 πράξη του. 

5) Κατά την προσθήκη καθ’ ύψος του Β' ορόφου επιβάλλεται η διατή¬ 
ρηση του γείσου επίστεψης του υφισταμένου κτιρίου και η τοποθέτηση 
του ορόφου σε απόσταση τουλάχιστον 5 μέτρων από την οικοδομική 
γραμμή. Η προσθήκη καθ’ ύψος του Β' ορόφου δεν θα υπερβαίνει το συ¬ 
νολικό ύψος του διατηρητέου κτιρίου. 

6) Απαγορεύεται η τοποθέτηση φωτεινών ή μη επιγραφών και δια¬ 
φημίσεων σε οποιαδήποτε θέση του κτιρίου. Επιτρέπεται μόνο η τοποθέ¬ 
τηση επιγραφών περιορισμένων διαστάσεων που πληροφορούν για την 
χρήση των χώρων του κτιρίου μετά από έγκριση της Επιτροπής Πολεο- 
δομικού και Αρχιτεκτονικού Ελέγχου (ΕΠΑΕ). 

7) Πριν από την εκτέλεση οποιασδήποτε οικοδομικής εργασίας στο 
κτίριο απαιτείται η έγκριση της οριστικής αρχιτεκτονικής μελέτης από 
την Επιτροπή Πολεοδομικού και Αρχιτεκτονικού Ελέγχου (ΕΠΑΕ). 

8) Ακριβή αντίγραφα των παραπάνω αναφερομένων διαγραμμάτων 
(παρ. 1 και 4) θα είναι αναρτημένα επί 20 ημέρες από τη δημοσίευση 
της απόφασης αυτής στην Εφημερίδα της Κυβερνήσεως, στο Τμήμα 
Αρχείου Σχεδίων της Διεύθυνσης Τοπογραφικών Εφαρμογών του 
Υπουργείου Περιβάλλοντος, Χωροταξίας και Δημοσίων Έργων για να 
λάβουν γνώμη οι ενδιαφερόμενοι. 

8. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Σεπτεμβρίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 
-♦- 

ΑΝΑΚΟΙΝΩΣΕΙΣ 

(14) 

Ανακοίνωση περί γενομένης παρακατάθεσης αποζημίωσης υπέρ του ει- 
καζομένου δικαιούχου Αναστασίου Μελίδη λόγω ρυμοτομίας ιδιο¬ 
κτησίας του εκτάσεως 179,3 μ. στο Ο.Π. της πόλεως Σερρών. 

Ο ΔΗΜΑΡΧΟΣ ΣΕΡΡΩΝ 

Ανακοινώνει ότι ο Δήμος Σερρών κατέθεσε στο υποκατάστημά του 
Ταμείου Παρακαταθηκών και Δανείων Σερρών με το αριθ. 19632/ 
15.9.1988 γραμμάτιο Συστάσεως Παρακαταθήκης το ποσό των 
3.718.710 δρχ. υπέρ του εικαζομένου δικαιούχου Αναστασίου Μελίδη 
λόγω ρυμοτομίας ιδιοκτησίας του εκτάσεως 179,3 μ. στην οδό Αν. 
Θράκης και των κτισμάτων που βρίσκονται σ’ αυτήν συνολικού όγκου 
327,54 μ 3 βάσει της αριθμ. 12/84 πράξης τακτοποίησης και αναλογι¬ 
σμού αποζημίωσης του ΤΠΠΕ Σερρών που κυρώθηκε με την ΤΠ. 
223/85 απόφαση Νομάρχη Σερρών της 403/88 απόφασης του Δημο¬ 
τικού Συμβουλίου ΕΣ/13273/88 εγκριτικής πράξης της Νομαρχίας 
Σερρών και της 7/88 απόφασης του Μονομελούς Πρωτοδικείου Σερ¬ 
ρών που καθορίζει τιμή μονάδος στις 18.000 δρχ./τ.μ. οικοπέδου και 
1500 δρχ./μ 3 κτίσματος. 

Από την παραπάνω αποζημίωση το ποσό των 940,2 
μ. X 18.000 = 723.600 δρχ. και 327,54 μ. X 1500 = 491.310 
δρχ.) 1.214.900 δρχ. αποτελεί αυτούσια υποχρέωση του Δήμου ως 
επισπεύδων δε ο Δήμος κατέβαλλε για λογαριασμό των: 

1) Θεανώς Παπάζογλου 92,10 μ. X 18.000 = 1.657.800 δρχ. 

2) Σοφία Γαρετίδου 0,91 μ. X 18.000 = 16.380 δρχ. 

3) Πασχάλη Χορταρά 37,35 μ. X 18.000 = 672.300 δρχ. και 

4) Αναστασίου Αντωνιάδη και Γεωργίου Σταμπουλή 8,74 
μ. X 18.000 = 157.300 δρχ. 

Σέρρες, 23 Σεπτεμβρίου 1988 

Ο Δήμαρχος 
ΑΝΔΡΕΑΣ ΑΝΔΡΕΟΥ 

-♦- 

(15) 

Ανακοίνωση γενομένης παρακατάθεσης αποζημίωσης ρυμοτομούμενης 
ιδιοκτησίας Αικατερίνης Αγγειοπλάστου, 2) Ολυμπίας Αγγειοπλά¬ 
στου Φωτιάδου και Γεωργίου Αγγειοπλάστη. 

Ο ΔΗΜΑΡΧΟΣ ΣΕΡΡΩΝ 

Ανακοινώνει ότι ο Δήμος Σερρών κατέθεσε στο υποκατάστημα του 
Ταμείου Παρακαταθηκών και Δανείων Σερρών με το αριθ. 19634/ 
15.9.1988 γραμμάτιο Συστάσεως Παρακαταθήκης το ποσό των 
3.000.000 δρχ. το οποίο αποτελεί Α' δόση αποζημίωσης εκ του συνολι¬ 
κού ποσού των 11.459.500 δρχ. υπέρ των εικαζομένων δικαιούχων: 

1. Αικατερίνης συζ. Κυριάκου Αγγειοπλάστου, 2. Ολυμπίας Αγγειο¬ 
πλάστου - Φωτιάδου και 3. Γεωργίου Αγγειοπλάστη του Γεωργίου 
λόγω ρυμοτομίας ιδιοκτησίας των, προς διάνοιξη της οδού Αν. Γαλδέμη 
βάσει των 680/88 ΑΔΣ και ΕΣ/16707/88 εγκρ. πράξης του Νο¬ 
μάρχη, 16/82 πράξης τακτοποίησης και αναλογισμού αποζημίωσης 
ήτοι: 

1) Δια το 1/2 του τμήματος 10, 11, 17. 10 εμβαδού 36 μ. : 2 = 
18μ, 

2) Δια το τμήμα 29, 30, 31, 32, 33, 34, 35. 36, 37, 29 εμβαδού 
934 μ. - 253,5 μ = 680 μ. 

3) Δια το τμήμα 33, 34, 46, 47, 34, 33 εμβαδού 153 μ. = και 

4) Δια το τμήμα 34, 47, 48, 49, 34 εμβαδού 30 μ. και συνολικά 
έκτασης 18 μ. + 680,5 μ. + 153 μ. + 30 μ. = 881,50 μ. X 13.000 
= 11.459.500 δρχ. 

Η τιμή των 13.000 δρχ./μ. καθορίσθηκε με την 93/86 απόφαση 
του Μονομελούς Πρωτοδικείου Σερρών. 

Σέρρες, 21 Σεπτεμβρίου 1988 

Ο Δήμαρχος 
ΑΝΔΡΕΑΣ ΑΝΔΡΕΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



